
Περίληψη:
Η προτεινόμενη διδακτορική διατριβή θα διερευνά την αξιοποίηση σύγχρονων μεθοδολογιών υπολογιστικού σχεδιασμού για τον σχεδιασμό, την εξατομίκευση και την κατασκευαστική βιομηχανικών προϊόντων, με έμφαση στη σύνδεση του ολιστικού σχεδιασμού με τις τεχνολογίες προσθετικής κατασκευαστικής. Ως επικείμενος στόχος θα αποτελεί η ανάπτυξη ενός μεθοδολογικού πλαισίου που θα επιτρέπει τη δημιουργία εξατομικευμένων προϊόντων και οικογενειών προϊόντων μέσω παραμετρικού, γενετικού και αλγοριθμικού σχεδιασμού, αξιοποιώντας εργαλεία C.A.D., προγραμματισμού και, όπου απαιτείται, τεχνητής νοημοσύνης (Α.Ι.). Η έρευνα θα εξετάσει, ενδεικτικά, εφαρμογές σε καταναλωτικά και μη προϊόντα όπως αντικείμενα οικιακής χρήσης (domestic products), έπιπλα (furniture design), μοτίβα (2D/3D patterns) για χρηστική και διακοσμητική εφαρμογή, εφαρμογές εσωτερικής αρχιτεκτονικής και εργονομικά προσαρμοσμένα φορετά προϊόντα (ergonomically adapted wearable products) με σκοπό τη διερεύνηση της προσαρμογής της γεωμετρίας και των χαρακτηριστικών τους στις απαιτήσεις του εκάστοτε τελικού χρήστη. Επιπρόσθετα, η έρευνα αποσκοπεί να εστιάσει στη βελτιστοποίηση των σχεδιαστικών και των κατασκευαστικών παραμέτρων (π.χ. γεωμετρία, υλικά, συνδεσιμότητα, κ.α.) με απώτερο σκοπό τη βελτίωση των αισθητικών και τεχνικών προδιαγραφών των εν δυνάμει βιομηχανικών προϊόντων.  Η διατριβή αναμένεται να συμβάλει στη διαμόρφωση μιας ολοκληρωμένης προσέγγισης για τον εξατομικευμένο βιομηχανικό σχεδιασμό (holistic industrial design), γεφυρώνοντας τις μεθοδολογίες και τα εργαλεία υπολογιστικού σχεδιασμού με τις σύγχρονες τεχνολογίες παραγωγής (π.χ. προσθετική κατασκευή).

